“Ek is nie seker of hulle dit gekry het of nie. Ons sal môre [Maandag] in die hof sien,” het hy gesê.
Adv. Johan Badenhorst, die staatsaanklaer, het tydens Ramosebudi se verskyning gesê al die nodige dokumente vir die verhoor is aan die verdediging oorhandig.
Die landdros het aan die verdediging gevra of hulle tot dusver betaal is vir hul dienste omdat hy nie probleme tydens die verhoor wil hê nie. Motebang Ramaili, Ramosebudi se regsverteenwoordiger, het geantwoord: “Jy moet oefen voordat jy ŉ marathon aanpak. Ons is gereed vir die marathon.”
Hy het glo ŉ brief aan verskeie ondernemings gestuur en versoek om die staatsgreeppoging te finansier. Deel van die plan sou wees om die teikens by hul huise te vermoor, en die aanvalle sou soos huisrooftogte lyk.